Uutisissa: Mellakat Yhdysvaltojen kaupungeissa.
Mikä on kumouksellisen liikkeen kätketty motiivi?
Miksi seurakunnat ovat vaarassa?
Ja: Kahden miehen yhteinen rukous ja unelma.
Hätkähdyttävä löytö menneisyydestä.
Miten miesten ystävyys parantaa Amerikan rotuhaavoja?
Lisäksi: Kiinalaispiispa on ollut vankilassa vuosikymmeniä.
Nyt USA:n kongressi kysyy Kiinan presidentti Xiltä: -
"Missä on James Su Zhimin?"
KRISTILLISEN MAAILMAN UUTISET
Hei ja tervetuloa uutisten pariin!
Protestit jatkuvat USA:n kaupungeissa.
Ne alkoivat rauhanomaisina mustan miehen kuoltua poliisin käsissä, -
mutta radikaaliryhmät ovat omineet protestit.
Protestit muuttuivat hyökkäyksiksi -
USA:n instituutioita, muun muassa kirkkoja, vastaan.
Kuka on iskujen takana? Dale Hurd selittää.
Amerikassa on mellakoitu ennenkin, mutta ei pääpuolueen hyväksynnällä.
Portlandin demokraattipormestari Ted Wheeler jopa kiitti rähinöitsijöitä.
Hän sai päälleen kyynelkaasua.
Kumouksellisesta hetkestä tekee vaarallisen se, -
että moni USA:n eliitistä suvaitsee tai tukee mellakointia -
ja kaupunkien polttamista.
Aina on niitä, jotka haluavat polttaa, ryöstellä ja rikkoa paikkoja.
Nyt he saavat tukea uutismedioilta, yliopistomaailmalta -
ja pääosalta demokraattipuoluetta.
Miten tähän päädyttiin? Kirjailija, kommentaattori Andrew Klavan: -
kulttuurirappio ja vasemmiston indoktrinaatio.
Kansan ja nuoren sukupolven mieliä on nyt 50―60 vuoden ajan -
täytetty Amerikkaa koskevalla disinformaatiolla.
Ei siis ole yllätys, että he pitävät Yhdysvaltoja kauheana, -
rasistisena, rasismille perustettuna. Sitä New York Times kirjoittaa.
Näin se toimii. Ihmisjoukot osoittavat mieltä.
Sitten järjestäjien ydinjoukko ottaa heidät aseekseen.
The Red Thread -kirjan kirjoittaja Diana West sanoo, -
että näin vallankumoukset alkavat. Tämä kumous käynnistyi jo aiemmin.
Tämä on taas osa pitkää marssia instituutioiden läpi, -
pitkää yritystä kaataa läntinen maailma ja USA:n perustuslaki.
Elizabeth Roglianin piti paeta perheineen Venezuelasta, -
kun Chavez ja Maduro muuttivat rotupolitiikan avulla -
maanosan vauraimman maan köyhäksi sosialistidiktatuuriksi.
Hän varoittaa: -
Näin tämän saman, kun asuin Venezuelassa.
Patsaat kaadettiin. Chavez ei halunnut historiaa esille.
Sitten muutettiin kadunnimet ja opetussuunnitelma.
Sitten alettiin sensuroida elokuvia.
Suojelkaa maata ja yhteiskuntaa. Muuten ne tuhotaan.
Presidentti Trump uhkasi viedä rahat kouluilta ja collegeilta, -
jotka harjoittavat "indoktrinointia, ei koulutusta".
Nyt myös kirkkoihin on hyökätty.
Amerikkalaiset ovat oppimassa, että ideoilla on seurauksia.
Dale Hurd, CBN News.
Kiitos, Dale. Kuten hän raportoi, kohteena ovat nyt myös kirkot.
Yhdellä viikolla heinäkuussa hyökättiin puolenkymmentä kertaa -
katolisiin kirkkoihin ja instituutioihin.
Jeesuksen ja Marian patsaita töhrittiin.
Oli myös vakavampia tapauksia.
Orlandossa sytytettiin kirkko, jossa oli paraikaa meneillään messu.
Pohjois-Kaliforniassa mahdollisesti tuhopoltto -
vaurioitti pahoin 249-vuotiasta kirkkoa.
Kirkko on osa Isä Junipero Serran perustamaa lähetystä.
Aktivistien mukaan hän edustaa sortoa.
Serran patsaita ja monumentteja on töhritty ja kaadettu.
Kristitty radioisäntä Eric Metaxas sanoi Fox-kanavan Tucker Carlsonille,
että iskut paljastavat protestoijista jotain järkyttävää.
Iso osa patsaisiin kohdistuvasta tihutyöstä -
liittyy johonkin syvempään.
Se on jotain todella pimeää. Sama näkyi Ranskan vallankumouksessa.
Sen pohjalla oli viha Jumalaa ja auktoriteetteja kohtaan.
Nämä ihmiset ovat juopuneita ajatuksesta, -
että he itse ovat auktoriteettiasemassa ja saavat vallan itselleen.
Evankeliumi ei kiinnostanut protestoijia Seattlessa.
Katsopa, miten he häiritsivät katu- saarnaajaa, kunnes joku tuli väliin.
Jos haluat maailmasta paremman paikan, aloita itsestäsi.
Anna elämäsi Jeesukselle.
Jätä meidät rauhaan! Jätä meidät rauhaan!
Lakkaa seuraamasta meitä. - En seuraa teitä. Te seuraatte minua.
Jeesus Kristus on tie, totuus ja elämä.
Taivaaseen pääsee vain Hänen kauttaan. Hänen verensä kautta.
Mene pois!
Jeesus sanoi, että ellet synny uudesti, et näe Jumalan valtakuntaa. - Häivy!
Mihin pyrit? Yritän ymmärtää, mihin oikein pyrit.
Pyrin kunnioittamaan sitä tarkoitusta, miksi olemme täällä.
Hänen toimintansa on häiritsevää.
Tarkoitatko perustuslain ensimmäisen lisäyksen oikeutta osoittaa mieltä?
Kerro, mihin seurakuntaan kuulut. - En asu täällä. En edes USA:ssa.
Yritän vain ymmärtää, mitä tarkoitat.
Antaako lisäys sinulle oikeuden määrätä, mitä muut saavat puhua?
Mietin vain, voitko selittää.
Videon kuvasi Chuck Holton.
Hän myös puhuu videolla häiriköivälle protestoijalle. Hän liittyy seuraamme.
Mitä voit kertoa välikohtauksesta? Miksi he häiritsivät katusaarnaajaa?
Olimme entisellä Chop/Chaz-alueella Seattlen keskikaupungilla.
Siellä ei muutenkaan suhtauduta kristittyihin suopeasti.
Siellä on paljon homobaareja ja muuta.
Siellä oli meneillään mielenosoitus. Mies oli sivukadulla.
Hän ei ollut mukana protestissa. Hän kulki kävelykatua ja saarnasi.
Kuulitte, kuinka nainen huusi: "Jätä meidät rauhaan!"
Mutta he tulivat mielenosoituksesta etsimään saarnaajaa -
ja alkoivat häiritä häntä. Häntä oli jo häiritty paljon.
Hänen selkäänsä oli kaadettu juoma ja muuta jo ennen kuin aloin kuvata.
He etsimällä etsivät hänet häiritäkseen häntä.
Olet ollut protestoijien keskellä Portlandissa ja Seattlessa.
Ovatko he ilmaisseet Jumalan- tai kristinuskonvastaisia asenteita?
Ovat. Minulle sanottiin Portlandissa, -
että kristinusko on valkoisen ylivallan uskonto ja olemukseltaan rasistinen.
Se olisi tainnut olla uutinen Vapahtajalle, joka varttui Lähi-idässä.
Se ei välttämättä käy ihan järkeen.
Mutta näiden ihmisten toiminta ylittää ironian.
He sanovat puolustavansa oikeuden- mukaisuutta, mutta eivät puolusta.
He sanovat haluavansa vetää rahat pois poliisilta, -
mutta he itse haluavat olla poliisina.
He sanovat haluavansa ottaa polven pois George Floydin niskalta, -
mutta he itse haluavat olla se polvi. He haluavat valtaa.
Se tuli erittäin selväksi siellä viettämäni viikon aikana.
Katusaarnaaja oli rohkea. Hän pysyi rauhallisena, vaikka häntä häirittiin.
Oletko nähnyt muita kristittyjä saarnaamassa?
Pitäisikö heidän olla siellä?
Tapasin baptistipastorin, joka oli käynyt siellä.
Hän sanoi: "En mennyt saarnaamaan. Menin vain kuuntelemaan.
Yritän kuroa umpeen kuilua, joka on nyt hyvin leveä."
Siitä avautui monta suoraa, merkityksellistä keskustelua.
Mutta hänen lisäkseen en juuri nähnyt uskontojen edustajia.
Näin vain pari lesboa universalistista, unitaristista pastoria.
Mutta heidän lisäkseen en muita.
Kiitos silmiä avaavasta raportista. - Toki, Wendy.
Tulossa: Kaksi miestä ja kivuliaat sukuhistoriat.
Jumala toi heidät yhteen auttamaan maata paranemaan rotuhaavoista.
Isi?
Montako viisisenttistä on dollarissa? - Kaksikymmentä.
Miten linnut lentävät?
Vahvistaako maito luitani?
Kun kuolemme, menemmekö taivaaseen?
Osaatko vastata elämän tärkeimpään kysymykseen?
Klubi 700 tarjoaa keskusteluapua puhelimitse.
Katso uutisia, juttuja yksinoikeudella ja ohjelmia terveydestä viihteeseen.
CBN-uutiskanava ― luotettavia näkökulmia -
ja raportteja ympäri maailman.
Innoittavia ohjelmia ja kertomuksia toivosta -
kristillisestä näkökulmasta.
CBN News Channel ― luotettava näkökulma.
Lataa sovellus tai katso kotisivuiltamme.
Hei! Olen tri David Perlmutter, neurologi ja bestseller-kirjailija.
Eikö olisi kiva saada lisää energiaa, vähentää aivosumua -
ja hidastaa aivosairautta? Nyt se on mahdollista.
Kerron kollegojeni kanssa Protect Your Brain -dvd-levyllä, miten.
Tilaa "Protect Your Brain" -dvd ilmaiseksi CBN-kanavalta.
Mukana neurotieteen ja aivoterveyden asiantuntijoita.
Vaikka olisit aiemmin epäonnistunut, pystyt tähän.
Opit yksinkertaisia keinoja pitää aivot nuorina ja terveinä.
Paranna muistia. Löydä suoliston ja aivojen yhteys.
Tilaa levy ilmaiseksi CBN.com-osoitteesta -
tai puhelimitse ruudun numerosta.
Jos haluat parantaa elämänlaatuasi, hanki tämä dvd-levy tänään.
Hei taas! Will Ford ja Matt Lockett eivät odottaneet, -
että he joskus auttaisivat Amerikkaa paranemaan rasismin haavoista.
He kuitenkin uskovat, että Jumala yhytti heidät juuri sitä varten.
Miehet osoittavat yhtenäisyyttä ja rakkautta, -
jonka he säilyttivät myös yllättävän löydön jälkeen. Paul Strand jatkaa.
Herra kehotti Will Fordia ja Matt Lockettia samana päivänä -
Lincolnin muistomerkille, jossa Martin Luther King piti kuulun puheen.
Entisten orjien pojat ja entisten orjanomistajien pojat, -
pystyvätkö he istumaan yhdessä veljeyden pöydän äärellä?
Heistä tuli heti ystävät.
Jaamme elämää. Rukoilemme yhdessä. Mahtava ystävyys.
Hän on minulle kuin oma veli.
He puhuvat rotujaon paranemisesta esimerkiksi cmax.tv-kanavalla.
Mukana on aina pata. Willin esivanhemmat rukoilivat sen alla, -
niin etteivät isännät kuule ja hakkaa heitä.
Vuosia sitten selvisi, että miesten taustat ja kattila nivoutuivat yhteen.
Mattin esivanhemmat omistivat Willin esivanhemmat.
Ystäväni suku omisti meidän sukumme.
Olin vuosien ajan kuullut orjista, jotka rukoilivat padan alla.
Sitten selvisi, että minä liityn siihen ja nimenomaan orjanomistajapuoleen.
Siitä tuli henkilökohtaista.
Anteeksianto vaati enemmän, -
sillä nyt orjien kaltoinkohtelulla oli kasvot.
Se oli rankkaa.
Historian ja yhteisön kivulla oli nyt kasvot ja nimi.
Ne olivat kasvot, joita rakastan.
Se oli vähän rankkaa. Mutta siitä selvittiin.
Maa selviää tästä, he uskovat.
Pääsemme rasismin yli.
Koko kansakunta voi nyt oppia.
Ohjelmassa käsittelemme tilanteita, -
joissa ihmisiä on epäinhimillistetty ja poljettu. Paranemme tästä.
Kuten miehet uskonyhteydessä ja kotona.
Rukouskokouksesta olohuoneeseen.
Muutos alkaa täältä, meistä.
Ihmisten pitää nousta ja toimia.
Pitää jättää oma kupla ja mukavuusvyöhyke ja löytää muut.
Valkoisten pitää lähteä mukavuus- vyöhykkeeltä luomaan yhteyttä.
Matt rukoilee, ettei asiaa vähätellä.
Usein törmää ajatukseen: "En ollut siellä, etkä sinäkään. Yritä unohtaa."
Haluan rohkaista käsittelemään vähättelevän asenteen, -
jota näkee seurakunnissa.
Ei vähätellä kipua, jolla on historial- liset juuret ja jota esiintyy yhä.
Will: "Jakolinjojen paraneminen vaatii yhtenäistä seurakuntaa."
Pitää luoda yhteys jäseneen, joka tarvitsee paranemista ja apua.
Se vaikuttaa kaikkiin hengellisesti. Jos yksi jäsen kärsii, kaikki kärsivät.
Uskomme perusta on lunastus.
Tässä köydenvedossa, kuka teki mitä ja kuka on oikeassa ja kuka väärässä,
voimme sanoa: "On olemassa parannuksenteko ja anteeksianto."
Ja väkevä rakkaus antaa anteeksi.
Jeesus rakasti meitä niin, että Hän mieluummin kuoli -
kuin vietti ikuisuuden ilman meitä. Millainen rakkaus se onkaan!
Se antaa arvoa ja arvokkuutta joka ikiselle ihmiselle.
Jos voisimme viedä sen kulttuurille, Jumalan työ räjähtäisi voimallisesti.
Ehkä se olisi suuri herätys.
He toivovat osallistujien saavan samanlaisia suhteita kuin heillä on: -
Se on koeteltu, mutta se täyttää unelman, -
josta Martin Luther King puhui paikalla, jossa miehet tapasivat.
Tri King unelmoi, että entisten orjien pojat -
istuvat entisten orjanomistajien poikien kanssa samassa pöydässä.
Pöydässä on vielä tilaa.
Paul Strand, Washington.
Kiitos, Paul. Tulossa: Kiinalaispiispa on ollut kateissa yli 40 vuotta.
USA vaatii vastauksia.
Jos haluat palvella asianajajana palavasti ja erinomaisesti, -
harkitse Regentin yliopistoa.
Regentin lakikoulu leipoo asianajajia, johtajia, tuomareita, syyttäjiä, -
puolustusasianajajia, siviiliasianajajia ja hallintojohtajia.
Haluatko hyvät eväät työelämään ja palkitsevaan uraan juristina?
Hae verkossa, lähetä todistuskopiot ja osallistu pääsykokeeseen.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Kadonneen kiinalaispiispan kohtalo huolestuttaa USA:n kongressia.
Kommunistihallinto vangitsi piispan vuosikymmeniä sitten.
Piispa James Su Zhimin on ollut vankilassa 40 vuotta -
kieltäydyttyään taipumasta Kiinan hallinnon tahtoon.
88-vuotiasta piispaa ei olla nähty vuosiin.
Hänen pelätään kuolleen.
Edustaja Chris Smith tapasi piispa Sun vuosia sitten. Hän kertoo: -
Piispa Su kertoi meille messun jälkeen pikku asunnossa, -
että hän rukoilee vainoojiensa -
ja julmien, erehtyneiden kommunisti- puolueen johtajien puolesta.
Hallinto haluaa nimittää Sun tilalle -
uuden, valtion kontrolloimaan kirkkoon kuuluvan piispan.
Intiassa kristittyjen vainot ovat koventuneet huolestuttavasti.
Marttyyrien ääni seuraa tilannetta.
Faithwiren Dan Andros kysyi asiasta Marttyyrien äänen Todd Nettletonilta.
Sinulla on tietoa tästä huolestuttavasta suuntauksesta. Kerropa siitä.
Kahden kuukauden aikana ja nyt viikonloppuna -
Intiassa on tapettu viisi kristittyä neljässä eri osavaltiossa.
Tapaukset eivät rajoitu yhdelle alueelle, vaan niitä on kaikkialla.
Neljä miestä ja yksi nainen tapettiin, vain koska he uskoivat Jeesukseen.
Mitä kuolemista tiedetään, jos ylipäätään tiedetään mitään?
He joutuivat siis kohteeksi, koska he olivat kristittyjä.
Mitä siitä tiedetään?
Yksi tapetuista on Samaru.
Hän oli teini, ei vielä kahtakymmentäkään.
Kolme perhettä kylästä tuli uskoon vuonna 2017. Hän kuului heihin.
Kylässä kävi pastori, seurakunnanistuttaja.
Hän kertoi kristinuskosta.
Samarun perhe ja kaksi muuta perhettä tulivat uskoon.
Kylän vanhimmat suuttuivat.
"Kuka tämä pastori on? Miksi hän tulee tänne -
aiheuttamaan ongelmia ja johtamaan ihmisiä Kristuksen luo?"
Pastoria vainottiin niin, ettei hän voinut käydä enää siellä.
Hänen ei ollut turvallista tulla.
Teini-ikäinen Samaru päätti toimia.
Hän ryhtyi kristittyjen perheiden johtajaksi kylässä.
Hän sanoi: "Voimme kokoontua. Minä voin lukea Raamattua.
Voimme keskustella lukemastamme."
Hänestä tavallaan tuli maallikkopastori kylän pienelle seurakunnalle.
Vainot ovat jatkuneet kolme vuotta.
Kesäkuun alussa äärihindut ilmestyivät illalla Samarun ovelle.
He sanoivat: "Haluamme keskustella. Tule mukaamme."
He veivät Samarun ja kaksi muuta nuorukaista metsään.
Kaksi muuta tajusivat, ettei se ollut tapaaminen vaan isku. He pakenivat.
Samaru ei päässyt pakoon. Hänet tapettiin.
Hänen ruumiinsa löydettiin seuraavana päivänä.
Samaru oli nuori mies, vasta teini-ikäinen.
Hän oli ollut uskossa vasta kolme vuotta.
Hän ei käynyt seminaaria tai vaeltanut pitkään Kristuksen kanssa -
valmistautuakseen lopulliseen uhraukseen.
Silti hän ryhtyi toimeen ja nousi johtajaksi, -
ja hän antoi henkensä Kristuksen takia kesäkuussa.
Todd Nettleton kertoi muutakin Intian kristityistä ja vainoista siellä.
Voit katsoa koko haastattelun ja lukea tietoa kristittyjen auttamisesta -
osoitteessa cbnnews.com.
Kuuntele CBN:n Southern Gospel -radiokanavaa.
Soitamme bluegrassin, klassisen gospelin ja etelän gospelin suosikkeja,
kuten Gaithereita, Crabbin perhettä ja Mountain Faith -yhtyettä.
Kotoisia sävelmiä -
CBN:n Southern Gospel -kanavalla osoitteessa CBNradio.com.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Profetia tuhansien vuosien takaa...
"Olette maailman valo."
... on täyttymässä.
"To Life" -dvd kertoo, miten. Tilaa tuote ruudun numerosta.
Velvollisuutemme on auttaa muita eri puolilla maailmaa.
Lähetämme kehutun dokumentin 10 dollarin lahjoitusta vastaan.
Tilaa dvd puhelimitse tai kotisivuiltamme.
Hoidan ihmistä -
taustaan, uskontoon ja etnisyyteen katsomatta.
Se on tehtäväni.
Israelin kansa täyttää profetiaa...
Historiaa kirjoitetaan. Haluan olla mukana.
... osaamisellaan -
Afrikka, Aasia, Etelä-Amerikka, Itä-Eurooppa.
...ja rakkaudellaan.
Tätä teemme. Tämä olemme.
Tilaa "To Life" (Elämään) puhelimitse tai kotisivuilta.
Hei taas! Israelin arkeologit ovat löytäneet taas vanhan kirkon jäänteet.
Niin kuin he usein tekevät. Toistan itseäni.
Löytö valottaa varhaisten kristittyjen elämää Pyhässä maassa.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Puolustusvoimat on valppaana rajujen taistelujen puhjettua -
tällä viikolla Israelin pohjoisrajalla.
Israelin ja Hizbollahin jännitteet ovat yltyneet räjähtelyksi ja ammuskeluksi.
Yhteenotot alkoivat, kun Hizbollahin terrorisolu ylitti rajan, Israel kertoo.
Tapauksen jälkeen Israelin pääministeri Netanjahu sanoi,-
että Israel seuraa tilannetta eikä epäröi.
Emme salli Iranin sotilaallista läsnäoloa rajan tuntumassa Syyriassa.
Libanon ja Hizbollah kantavat vastuun mahdollisista iskuista, -
jotka kohdistuvat meihin Libanonin alueelta.
Hizbollah syyttää Israelia taistelijansa kuolemasta -
väitetyssä ilmaiskussa Syyriassa hiljattain. Se on uhannut kostaa.
Israel ohitti USA:n uusien koronatartuntojen määrässä -
suhteutettuna väkilukuun Oxfordin yliopiston mukaan.
Tällä viikolla Israelissa oli noin 210 uutta tartuntaa -
miljoonaa ihmistä kohti.
USA:ssa vastaava luku on 198.
Kuolleisuusaste on Israelissa valtaosaa maita alhaisempi.
Israelissa on yli 68 000 tartuntaa. Yli 490 ihmistä on kuollut.
Johtajat yrittävät hillitä viruksen toista aaltoa.
Israelin isot sairaalat sanovat toimivansa äärirajoilla.
1 300 vuotta vanha kirkko valottaa kristinuskon historiaa Galileassa.
Kirkon löysi hiljattain Israelin museovirasto.
Siinä on hyvin säilynyt mosaiikkilattia.
Kirkon läheltä löytyi kolme huonetta.
Paikalla on saattanut olla luostari, tiimi uskoo. Löytö osoittaa, -
että täällä asui elinvoimainen kristittyjen yhteisö bysanttilaisajalla.
Paikka on lähellä Taaborinvuorta.
Kristillisen perimätiedon mukaan se on Jeesuksen kirkastumisvuori.
Kiitos seurasta. Voit katsoa lisää samankaltaisia juttuja -
Jerusalem Dateline -ohjelmasta: cbnnews.com.
Kiitos, Emily. - Mahtavaa.
Siellä tehdään arkeologisia löytöjä melkein päivittäin.
Se todistaa, että Jumalan Sana ja Jeesus ovat totta.
Tässä kaikki tältä viikolta.
Ensi viikkoon, näkemiin ja Jumalan siunausta. Hyviä vointeja!
Suomennos: Marianne Tenetz